Αγαπητοί συνάδελφοι,

Με χαρά θα θέλαμε να σας προσκαλέσουμε στο 2ο Επιστημονικό Συνέδριο Λογοθεραπείας, που θα πραγματοποιηθεί στις 8, 9 & 10 Νοεμβρίου, στο Συνεδριακό & Πολιτιστικό Κέντρο του Πανεπιστημίου Πατρών, στην Πάτρα.

Καλύπτοντας όλα τα επιστημονικά πεδία της Λογοθεραπείας, επιδιώκουμε το Συνέδριο να αναδείξει τις δυνατότητες και τα επιτεύγματα που προκύπτουν από τη συνεργασία, με κοινό στόχο την πληρέστερη αντιμετώπιση των διαταραχών που σχετίζονται με το λόγο, την ομιλία, την φωνή, την επικοινωνία και την κατάποση.

.

Μέσω αυτού του Συνεδρίου, ως Σύλλογος, σκοπεύουμε επίσης, να φέρουμε κοντά επιστήμονες της Λογοθεραπείας και συναφών ειδικοτήτων, τόσο από την Ελλάδα, όσο και από το εξωτερικό, ώστε να ενημερώσουμε και να ενημερωθούμε, να εκπαιδεύσουμε και να εκπαιδευτούμε, να γνωριστούμε, να συνομιλήσουμε και να ανταλλάξουμε απόψεις.

Για αυτόν τον λόγο, ελπίζουμε στη συμμετοχή όσων περισσοτέρων συναδέλφων και συνεργατών μας, ώστε το Συνέδριο να αποτελέσει για ακόμα μία χρονιά μία αξέχαστη εμπειρία γνώσεων και αλληλεπίδρασης για όλους.

Ακολουθώντας το παρακάτω link <https://www.synedrioselle.gr/product/registration-form/>, μπορείτε συμπληρώσετε τη φόρμα και να επωφεληθείτε της προνομιακής τιμής που προβλέπεται για όσους δηλώσουν συμμετοχή έως **31 Αυγούστου**.

Ακόμα, μπορείτε μέχρι **20 Ιουλίου** να υποβάλλετε τις εργασίες σας για το 2ο Επιστημονικό Συνέδριο, ακολουθώντας το παρακάτω link <https://www.synedrioselle.gr/abstracts/>.

Η συμμετοχή σας θα ήταν μεγάλη χαρά και τιμή για εμάς, καθώς η παρουσία σας, μαζί με το υψηλό επιστημονικό επίπεδο του Συνεδρίου και την ατμόσφαιρα της ίδιας της πόλης της Πάτρας, αποτελούν εγγύηση για ένα ευχάριστο τριήμερο!

Με εκτίμηση,

Αιμιλία Μίχου

Πρόεδρος Επιστημονικής Επιτροπής ΣΕΛΛΕ

Πρόεδρος Επιστημονικής Επιτροπής Συνεδρίου

Ελένη Μπερετάνου

Πρόεδρος Οργανωτικής Επιτροπής Συνεδρίου